ग्रेटर नेपाल राष्ट्रवादी मोर्चाले ‘हत्याराका सरदार’ भारतीय स्थल सेनाध्यक्ष विपीन रावत नेपाल भ्रमणमा रहेकाबेला भारतीय राजदूतावास मार्फत ज्ञापनपत्र बुझाएको छ ।
राजदूतावासको दर्ता नं. ९ रहेको मोर्चाको तीन बुद्धे ज्ञापनपत्रमा गोविन्द गौतमको हत्याको लगत्तै नेपाल भ्रमण गरेकोमा स्थल सेनाध्याक्ष प्रति तीब्र रोष प्रकट गरिएको छ । मोर्चाका अध्यक्ष फणीन्द्र नेपालले भारतीय राजदूतावास पुगेर उक्त ज्ञापनपत्र बुझाएका हुन् ।
ज्ञापनपत्रमा नेपाल–भारत सम्बन्ध सौहार्दपूर्ण बनाउने भए सेनाध्यक्षले आफ्नो सरकारलाई सुगैली सन्धीमा गुमेको भूभाग नेपाललाई फिर्ता गर्ने, कालापानीबाट भारतीय सेना तत्काल फिर्ता गर्ने र भारतीय एस।एस।बि। ले हत्या गरेका गोविन्द गौतम लगायत सबै नेपालीका परिवारलाई प्रति व्यक्ति कम्तीमा भारु पचास लाख क्षतिपूर्ति संगै माफी माग्नु पर्ने माग सम्बोधान गर्न आग्रह गरिएको छ ।
पटक–पटक नेपाल सरहदभित्र प्रवेश गरी धेरै जना नेपालीको हत्या गर्दै आएको तपाईं नेतृत्वको भारतीय सेनाले पछिल्लो पटक पश्चिम नेपालमा गोविन्द गौतमको हत्या गरेको तपाईंलाई विदितै हुनुपर्छ । हाम्रा वीर सहिद गोविन्द गौतमको हत्याको रगतको प्रवाह आलो छँदै निर्लज्जतापूर्वक तपाईंले नेपाल भ्रमण गरेकोमा नेपाली जनता तपाईंप्रति क्षुब्ध छन् । तपाईंलाई नेपाली सेनाको मानार्थ महारथी पदवी दिनु भनेको नेपालमा भारतीय सेनाले गरेको नेपालीहरुको हत्या प्रकरणलाई वैधता दिनु हो भन्ने मोर्चाको ठहर छ । अतः ग्रेटर नेपाल राष्ट्रवादी मोर्चा तपाईंलाई ‘हत्याराको सरदार’ भन्ने पदबी दिन्छ र तपाईंको नेपाल भ्रमणको खुलेर विरोध गर्दछ ।
यस सन्दर्भमा यदि तपाईं नेपाल–भारतसम्बन्ध सही अर्थमा सौहार्दपूर्ण र विकसित भएको देख्न चाहनुहुन्छ भने तपाईंले निम्न लिखित तीन कुराहरु गर्न भारत सरकारलाई दबाब दिनुपर्दछ ।
१. इतिहासमा कहिल्यै भारतको नभएको सुगौली सन्धिपूर्वको नेपाली भूभाग भारतले नेपाललाई अविलम्ब फिर्ता गर्नुपर्छ ।
३. भारतीय सीमा सुरक्षा बलले हत्या गरेका गोविन्द गौतमलगायत व्यक्तिहरूका परिवारलाईं प्रति व्यक्ति कम्तीमा भा।रु। ५०,००,०००।– ९पचास लाख रुपैयाँ० क्षतिपूर्ति दिई नेपालसँग माफी माग्नुपर्छ ।
काठमाडौं । सरकारले दोस्रो चरणका लागि तय गरेको निर्वाचनमध्ये प्रदेश नम्बर २ र ५ मा हुने निर्वाचन सार्ने चर्चा चलिरहेका बेला निर्वाचन आयोगले भने प्रदेश नम्बर ५ र २ को निर्वाचन तयारी झनै मजबुत रहेको बताएको छ ।
आयोगले अहिले सबै प्रदेशमा निर्वाचनका लागि आवश्यक पर्ने निर्वाचन सामाग्रीहरु पुर्‍याइसकेको बताएको छ । राजनीतिक वातावरण विगि्रएको प्रदेश नम्बर २ र ५ मा निर्वाचन तयारी झनै प्रभावकारी रहेको आयोगले बताएको हो ।
आयुक्त नरेन्द्र दाहालले केही पहाडी जिल्लामा थोरै मात्रामा निर्वाचन सामग्री ढुवानी गर्न बाँकी भए पनि प्रदेश नम्बर २ र ५ भने सबै सामाग्री पुर्‍याइसकेको जानकारी दिए । उनले ती दुई प्रदेशमा मतपत्र, मतपेटिका, मतदान स्थलमा चाहिने सबै मसलन्द सामाग्रीहरु समेत पठाइसकेको बताए ।
आयोगका अनुसार दुई नम्बर र ५ नम्बर प्रदेशमा अन्य प्रदेशमा भन्दा बढी चुनावप्रति नागरिक उत्साहित रहेको पाइएको छ । ‘निर्वाचन तथा मतदाता शिक्षामा पनि जनता बढी सक्रिय छन्, यस्तो अवस्थामा अहिले आएर निर्वाचन नगराउनुको विकल्प हुँदैन,’ आयुक्त दाहालले बताए ।
यसैवीच दुई नम्बर प्रदेशमा प्रमुख दलले आफ्ना उम्मेदवार घोषणा नगर्दा चुनावको माहौल नबनेको स्थानीय सरकारी अधिकारीहरुको गुनासो छ
प्रसुति ब्यथाले थलिएकी कालिकोट चिल्खाया—५ निवासी ३५ बर्षिया हरिशोभा सुनारलाई हेलिकप्टरद्धारा उद्धार गरी सरकारले ज्यान जोगाउन गरेको पहल अन्तत् असफल भएको छ ।
छोराको आशामा ९ औ पटक गर्भवती भएकी हरिशोभा सुनारको प्रसुतिमा जटिलता देखिएपछि कालिकोटका माननीय सांसद महेन्द्र शाहीको आग्रहमा गहृमन्त्रि जनार्धन शर्मा प्रभाकरले निर्देशन गरेपछि माउन्टेन एयरको हेलिकप्टरद्धारा आईतबार मात्रै उनको उद्धार गरी नेपालगंन्ज पुर्याएको थियो ।
बिकट कर्णाली क्षेत्रबाट सुत्केरी महीलाको ज्यान जोगाउन गरिएको पहलका बावजुद पनि महीलाको ज्यान जोगाउन नसकिएको जिल्ला अस्पताल कालिकोटका डा. महेश्वर गोशाईले बताउनु भयो ।
शनिबार बेलुकादेखि प्रसुति ब्यथाले थलिएकी हरिशोभालाई प्रसुतिका लागी चिल्खाया स्थित स्वास्थ्य चौकीमा ल्याइएको थियो । प्रसुतिमा जटिलता देखिएपछि उनलाई थप उपचारका लागी जिल्ला अस्पताल पुर्याएको थियो ।
जिल्ला अस्पतालमा पुर्याएर प्रसुति गराउदा उनको स्वास्थ्यमा थप जटिलता देखिएपछि उनलाई हेलिकप्टरद्धारा नेपालगंन्ज पुर्याएको हो ।
उनको नेपालगंन्ज स्थित भेरि अन्चल अस्पतालमा उपचारकाक्रममा शोमबार बिहान मृत्यु भएको जानकारी प्राप्त भएको जिल्ला अस्पतालका डाक्टर महेश्वर गोसाईले बताउनुभयो । उनको मत्यु पछि उनको कोखबाट जन्मिएका ९ छोरी आमाबाट अलगीएकी छन ।